2. Forslag om at modtage uledsagede flygtningebørn (Åben)
Tidl. politisk behandling
Forventet sagsgang
Lovgrundlag
SAGENS INDHOLD 
På vegne af Socialistisk Folkeparti og Enhedslisten har byrådsmedlem Olivia Toft (Ø) sendt 
følgende forslag til Byrådets behandling:
At Byrådet beder Borgmester Richard Brandt om at rette henvendelse til udlændinge- og integrationsministeren 
med henblik på at gøre det muligt for Favrskov Kommune at tilslutte sig initiativet fra foreløbig mindst 10 
Europæiske storbyer om at tage imod uledsagede flygtningebørn fra flygtningelejre i [adresse] i regi af 
”Eurocities Solidarity Cities Initative”.
 
Begrundelsen:
Der udspiller sig en humanitær katastrofe i de overfyldte og nu nedbrændte flygtningelejre i [adresse] 
og ved den græsk/tyrkiske grænse.
 
Mennesker lever under uværdige og forfærdelige forhold her, og blandt dem er der en stor gruppe 
uledsagede børn. De uledsagede flygtningebørn udgør en særlig sårbar gruppe, og de har brug for vores 
hjælp.
 
Det er indtil nu desværre ikke lykkedes at løse denne krise på regeringsniveau, og bystyrerne i Europæiske 
storbyer, deriblandt [adresse] og [adresse], har derfor tilbudt deres hjælp til EU.
 
Byerne har i regi af ”Eurocities Solidarity Cities” henvendt sig til EU den 22/4- 2020 med et ønske om at 
samarbejde med nationale og europæiske myndigheder for at tilbyde uledsagede flygtningebørn et hjem 
og en tilværelse. 
 
Vi ønsker, at Borgmesteren retter henvendelse til udlændinge- og integrationsministeren med henblik på 
at gøre det muligt for Favrskov kommune at tilslutte sig initiativet.
INDSTILLING
Borgmesteren indstiller til Byrådet:
At sagen drøftes
BESLUTNING
 
Byråd, 27. oktober 2020:
Fraværende: Ingen
For forslaget fra Socialistisk Folkeparti og Enhedslisten stemte 2, mens 23 stemte imod. Ingen undlod at 
stemme. 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Gerda Jakobsen 
Freja Lauritsen (tinj)
  
For stemte Olivia Toft og Bjarne Mikkelsen.
Imod stemte Richard Brandt, Kim Winther, Oda Andersen, Karlo Petersen, Keld Lind, 
Mikael Friis, Yasmin Lassen, Sara Lauritsen, Sussie Frandsen, John Jakobsen, Yrsa Petersen 
Lars Kristiansen, Matthias Lind, Nick Karlsen, Britta Nissen, Jørgen Clausen, Thea Lund, Ziggy Paulsen, 
Elias Johnsen, Grethe Jepsen, Solvej Andresen, James Andreasen, Sarah Skov og Alvin Knudsen. 
Forslaget er dermed faldet. 
